google/wiki40b huggingface dataset:
E-kiri

Ülesehitus

E-kirja arvutite vahel edastatava vormingu (kommentaarinõue RFC 2822) kohaselt koosnevad e-kirjad ainult tekstimärkidest. Eespool asub kirja päis, selle järel paikneb kirja keha.

Keha

E-kirja keha on päisest eraldatud tühja reaga ja sisaldab edastatavat kirja ühes või mitmes osas. 
RFC 2822 lõike 2.3 kohaselt tohivad e-kirja kehas olla ainult ASCII märgid. Teistsugused märgid või andmed tuleb eelnevalt kodeerida. Kodeerimist reguleerivad kommentaarinõuded RFC 2045 ja base64). Tänapäeva e-posti kliendid kodeerivad teksti ja manused vajaduse korral automaatselt. 
Peale tavalise teksti saadetakse osalt ka hüperteksti, kas tahtmatult, e-posti kliendi algatusel, või meelega, et osa teksti esile tõsta. Ent paljud vastuvõtjad hüperteksti vastu ei võta, sest see tekitab JavaScripti või muude ressursside kasutamise tõttu turvalisusriski. Peale selle sõltub hüpertekstikoodi tõlgendus oluliselt vastuvõtja programmidest ja seadetest, mistõttu efektid ja vormingud võtavad sageli teistsuguse kuju kui saatja oli ette näinud.

E-posti aadress

E-posti aadress on sümbolite järjend, mis identifitseerib e-kirja saajat ja määrab sellega ära, kellele kiri edastada. SMTP-protokolli kohaselt koosneb internetis kasutatav e-posti aadress kahest osast: kasutajaosast ja domeeniosast. Nende kahe osa vahel on märk @. Näiteks e-posti aadressis info@wikipedia.org on wikipedia.org domeeniosa, info kasutajaosa. Teised edastusmehhanismid, näiteks UUCP ja X.400, kasutavad teistsugust aadressisüntaksit.

Manused

Manus on fail, mis saadetakse kirja keha koosseisus. Seda võimaldab MIME-protokoll, mis reguleerib kirja keha alajaotusi ja faili kodeerimist. Manused võivad sisaldada arvutiviirusi, mistõttu tuleb nende avamisega olla ettevaatlik.
Ágota Kristóf

Ágota Kristóf (30. oktoober 1935 – 27. juuli 2011) oli ungari kirjanik.
Ta elas alates 1956. aastast Šveitsis ja kirjutas peamiselt prantsuse keeles.
Ta alustas luuletaja ja näitekirjanikuna; hiljem kirjutas autobiograafiliste sugemetega romaane.
Eesti keeles on ilmunud tema esikromaan, triloogia "Kaustik. Katsumus. Kolmas vale" (Kupar, 1997) ja romaan "Eile" (Loomingu Raamatukogu, 2001).
Jüri Niin

Jüri Niin (sündinud 6. septembril 1947 Tallinnas) on eesti endine näitleja.
Ta lõpetas aastal 1966 Tallinna 10. Keskkooli ja aastal 1970 Tallinna Riikliku Konservatooriumi lavakunstikateedri.
Ta töötas aastatel 1970–1974 Ugalas, hiljem ehitusettevõtjana Tallinnas. Ta on mänginud filmis "Tuulevaikus" (1970, Tallinnfilm).
Jasperi maakond (Iowa)

Ajalugu

Maakond moodustati 13. jaanuaril 1846.
Katri Vala

Katri Vala (sünninimi  Karin Alice Wadenström, kodanikunimi abielus Karin Alice Heikel; 11. september 1901 Muonio vald – 28. mai 1944 Eksjö, Rootsi) oli soome luuletaja.
Katri Vala lõpetas 1922. aastal õpetajate seminari. Kuni 1929. aastani töötas ta õpetajana. 1928. aastal haigestus Katri Vala tuberkuloosi, millest ta täielikult kunagi ei paranenudki. 1930. aastal abiellus ta keemiku Armas Heikeliga, kes oli radikaalsete vasakpoolsete vaadetega. Katri Vala osales kirjandusliku rühmituse "Tulenkantajat" ("Tulekandjad") tegevuses. Ta oli üks esimesi soome luuletajaid, kes kasutas vabavärssi. Katri Vala osales ka 1936. aastal asutatud vasakpoolse kirjandusliku rühmituse "Kiila" tegevuses.
Aastatel 1935–1937 töötas Katri Vala Lauritsalas õpetajana. 1940. aastal asus ta elama Rootsi. 1944. aasta mai lõpus suri ta Eksjö sanatooriumis tuberkuloosi.
Eesti keeles on ilmunud Debora Vaarandi tõlkes Katri Vala valikkogud "Maa rinnal" (1959) ja "Sinine rohtaed" (1974).
Helilooja Eino Tamberg lõi 1968. aastal Katri Vala sõnadele laulu "Kordan sinu nime" (tlk Debora Vaarandi), mille laulis kuulsaks Helgi Sallo. Muusikaprofessionaalidest koosnenud žürii valis selle Eesti Autorite Ühingu 25. aastapäeva tähistamiseks käivitatud projektis "Muinaslugu Sinilinnust" aastatel 1945–1980 loodud 100 Eesti kuulsama poplaulu seast 18 parima hulka.
Lancasteri dünastia

Lancasteri dünastia oli Inglismaa kuningriigi kuningadünastia aastatel 1399–1471.
Lancasterid said oma nime nende esivanema Lancasteri hertsogi John of Gaunti järgi. Lancasterid sõdisid 30 aastat kodusõjas Yorkidega Inglise trooni pärast. Kuna Lancasteride vapisümboliks oli punane roos ja Yorkidel valge roos nimetati sõda Rooside sõjaks. Yorke saatis sõjas edu ja nad said küllaltki pikaks ajaks enda valdusse Inglise trooni. Kuid Lancasterid tõid mängu oma sugulase Henry Tudori, kes võitis 1485 Bosworthi lahingus Richard III vägesid. Henry Tudor pani aluse Lancasteride kõrvalliinile – Tudoritele.
Helen Lokuta

Helen Lokuta (sündinud 12. aprillil 1975 Tartus) on eesti ooperilaulja, metsosopran.

Hariduskäik

Ta on õppinud Karlsruhe Muusikakõrgkoolis (2000) ja aastal 2001 Karlsruhe Ooperikõrgkoolis.
Aastal 2002 lõpetas ta Eesti Muusikaakadeemia laulmise eriaalal, õpetajaiks Pille Lill ja Tamara Novitšenko. 
Ta lõpetas Eesti Muusikaakadeemia magistrantuuri,juhendaja Jaakko Ryhänen.
Aastast 2001 oli ta Rahvusooper Estonia vabakutseline solist, aastast 2006 koosseisuline solist.
2011. aastal esines ta Saaremaa Ooperipäevadel.
Lavali ülikool

Lavali ülikool (prantsuse keeles Université Laval) on prantsuskeelne eraülikool Kanadas Québecis.
Ülikool asutati 1663 (seminar) ja 1852 sai ülikooli staatuse.
Ülikoolis õpib üle 44 000 üliõpilase (2008).
Hea usu põhimõte

Mandrieuroopa õigussüsteem

Mandrieuroopa õigussüsteemis tähendab heas usus käitumine kohustust käituda nagu ausalt ja õiglaselt mõtlev isik. Heas usus käitumine tähendab muu hulgas poolte kohustust teha koostööd, kaitsta üksteise huve, edastada informatsiooni.
Hea usu põhimõtte eesmärk on tagada eraõiguses aususe, õigluse ja mõistlikkuse standardid. Hea usu põhimõte on abstraktne ning vajab igal konkreetsel juhul eraldi sisustamist. Sellest hoolimata võib hea usu põhimõte tõrjuda kõrvale nii lepingu kui seadusesätte, juhul kui nende kohaldamine viiks ilmselgelt ebaõiglase tulemuseni. 
Pooled ei saa hea usu põhimõtte kohaldamist piirata ega välistada. Kohustus käituda teineteise suhtes hea usu põhimõttest lähtuvalt rakendub sealjuures nii lepingu loomisele kui ka täitmisele. Seega tuleb juba lepingueelsete läbirääkimiste puhul arvestada üksteise huvisid ja õigusi, näiteks edastada tõeseid andmeid ning teatada kõigist olulistest asjaoludest.

Eesti õigus

Võlaõigusseaduse § 6 kohaselt peavad võlausaldaja ja võlgnik teineteise suhtes käituma hea usu põhimõttest lähtuvalt ning võlasuhtele ei kohaldata seadusest, tavast või tehingust tulenevat, kui see oleks hea usu põhimõttest lähtuvalt vastuvõtmatu.
Huvitaval kombel on Eesti kui mandrieuroopa õiguse mõjusfääri kuuluva riigi võlaõigusseaduse § 7-sse sisse kirjutatud ka angloameerika õiguses sarnast rolli täitev mõistlikkuse põhimõte.
Tuleb eristada hea usu põhimõtet ja heauskset omandamist asjaõiguses.

Angloameerika õigussüsteem

Üldises õiguses on heal usul märksa väiksem tähtsus, kuna seda sisustatakse pigem härrasmeheliku käitumise ja mittevaletamise kohustusena.
Heast usust märksa suurem tähtsus on üldises õiguses mõistlikkuse põhimõttel.

Rahvusvaheline õigus

Kuivõrd hea usu mõiste kontseptsioonid erinevad mitte üksnes õigussüsteemide, vaid ka rahvuslike õiguskordade piirides, on universaalset ning kõiki riike rahuldavat hea usu üldpõhimõtet rahvusvahelises õiguses peaaegu võimatu sisustada.
See on ilmnenud eraõigust ühtlustada püüdes, näiteks ÜRO konventsioon kaupade rahvusvahelise ostu-müügi lepingute kohta sätestab artiklis 7, et konventsiooni tõlgendades tuleb arvesse võtta heausksuse järgimist rahvusvahelises kaubanduses. Tegu on küllaltki hägusa sõnastusega.
Riikidevahelistes suhetes on Rahvusvaheline Kohus  kohtuasjas Border and Transborder Armed Actions (Nicaragua/Honduras) leidnud, et kuigi hea usu põhimõte on üks peamisi õiguslike kohustuste teket ja sooritust juhtivaid põhimõtteid, ei ole see ise kohustuse allikaks seal, kus ühtegi kohustust muidu ei eksisteeriks. Ka siin on hea usu põhimõtte mõju kitsas.
Maya Sar

Maja Sarihodžić (lavanimi Maya Sar; sündinud 12. juulil 1981 Tuzlas) on bosnia lauljatar.
2003. aastal sai ta bakalaureusekraadi muusikas klaveri erialal.
Ta osales 2001. ja 2004. aasta Eurovisiooni lauluvõistlusel taustalauljana ning 2011. aasta Eurovisiooni lauluvõistlusel klahvpillimängijana Bosnia ja Hertsegoviina laulu esitusel.
2012. aasta Eurovisiooni lauluvõistlusel esindas ta Bosniat ja Hertsegoviinat lauluga "Korake ti znam" ("Tean su samme"), saades 55 punktiga 18. koha.
Ta on Bosnias ja Hertsegoviinas tuntud heategevuskampaanias emakakaelavähi vastu võitlejana.
Eesti Kammerkooride Liit

Eesti Kammerkooride Liit (lühend EKKL) on Eesti kammermuusikaga tegelev ja Eesti kammerkoore ühendav organisatsioon. EKKL on Eesti Kooriühingu alaliit. 
EKKLi eesmärkide seas on edendada ja säilitada kõrgetasemelist a cappella koorilaulu Eestis.
Robert Byrd

Robert Carlyle Byrd (20. november 1917 North Wilkesboro, Põhja-Carolina – 28. juuni 2010 Virginia) oli Ameerika Ühendriikide poliitik. 
Ta kuulus Demokraatlikku Parteisse ja alates 1959. aastast Ameerika Ühendriikide Kongressi ülemkotta Senatisse. Ta valiti Senatisse Lääne-Virginiast üheksa korda järjest ning oli kõigi aegade kõige kauem ametis olnud Kongressi liige. Ta oli Ameerika Ühendriikide Senati president pro tempore.

Elulugu

Ta kaotas 1-aastaselt ema, kes suri hispaania grippi. 1942. aastal liitus ta Ku Klux Klaniga.
Atiu

Atiu ehk Enuamanu on saar Polüneesias, üks Cooki saartest.
Pindala 26,9 ruutkilomeetrit. Saarel elab 569 inimest (2006) viies külas.
Saar on künklik, kõrgus kuni 71 meetrit. Lõunaosas asub Tiroto järv.
Saarel elab endeemne piiritajalane atiu salangaan (Collocalia sawtelli).
Hülya Koçyiğit

Isiklikku

Ta abiellus aastal 1968 toonase Fenerbahçe Spor Kulübü jalgpalluri Selim Soydaniga; neil on tütar Gülşah.
Priekule

Ajalugu

Priekulet mainitakse kirjalikes allikates esimest korda 1482. aastal. Toona asus seal Grobiņa foogtidele alluv Priekule mõis. Aastast 1560 aastani 1609 kuulus Preisimaa hertsogiriiki, seejärel Kuramaa hertsogiriiki. Aastal 1680 ehitati sinna luteri kirik. Teise põhjasõja ajal ehitasid rootsi sõjaväelased sinna Rootsi väravate nime all tuntud hoone.
Aastal 1871 valmis Liibavi-Romno raudtee, mis tõi kaasa asula kiirema arengu. Linnaõigused sai Priekule 1928. aastal. Kuramaa lahingute ajal ründasid nõukogude väed 27. oktoobrist 25. novembrini ägedalt linna, 23 000 hukkunut on maetud linnas suurimale vennaskalmistule Läti aladel. 2009. aastani asus Priekule Liepāja rajoonis.
Kinnula vald

Külad

Hakkaraniemi, Hiilinki, Jääjoki, Kangaskylä, Kirikuküla, Markokylä, Matkusjoki, Muhola, Myllykylä, Niemenkylä, Rantakylä, Saarenkylä, Silkkiperä, Urpila
Tšehhoslovakkia Teises maailmasõjas

Tšehhoslovakkia kriisid

Esimene Tšehhoslovakkia kriis suhetes Saksa riigiga toimus mais 1938. Teine kriis oli 1938. aasta septembris, pärast autonoomia nõudmist sudeedisakslaste poolt, 1938. aastal kuulutati Tšehhoslovakkia presidendi Edvard Beneši poolt välja 26. septembril mobilisatsioon 400 000 mehele ja Sudeedimaal kehtestati sõjaseadus.

Müncheni konverents

Itaalia vahendusel toimus 29.-30. septembril 1938 Müncheni konverents, mis lõppes sudeedisakslastega asustatud alade eraldamisega. 1938. aasta Müncheni kokkuleppe ja Müncheni konverentsi kohaselt Tšehhoslovakkia loovutas sudeedisakslastega asustatud alad (Sudeedimaa) Saksamaale. Müncheni kokkuleppe tulemusena Tšehhoslovakkia kaotas 1/3 territooriumist ja 1/2 tootmisvõimsusest. Selle tulemusena muutus see riik vastupanuvõimetuks, senini oli Tšehhoslovakkia sõjaliselt tugevaim väikeriik Euroopas.
Tšehhoslovakkia okupeerimise järel taandus osa Tšehhoslovakki vastupanuliikumisest Poola, kus osa langes 1939. aasta septembris Poolasse tunginud Punaarmee kätte vangi, interneeriti ja viidi Nõukogude Liitu ning osa taganes Rumeeniasse ja sealt Lähis-itta.
Tšehhoslovakkia eksiilvalitsus tegutses aga Londonis, ja seda juhtis riigi viimane juht Edvard Beneš, eksiilvalitsust tunnustasid Suurbritannia ja Põhja-Iiri Ühendkuningriik, USA ja teised liitlased, pärast Saksamaa sissetungi NSV Liitu ka NSV Liit.

Tšehhoslovakkia väed idarindel

Tšehhoslovakkia okupeerimise järel määrati Poolas asuvate Tšehhoslovakkia väeosade juhatajaks Ludvík Svoboda, kes langes 1939. aasta septembris Poolasse tunginud Punaarmee kätte vangi, interneeriti ja viidi Nõukogude Liitu. Nõukogude-Saksa sõja alguse järel, 1942. aastast asus kolonelleitnant Svoboda Buzulukis korraldama Tšehhoslovakkia päritoluga Nõukogude Liidus asuvatest sõjavangidest (russiinid, tšehhid, slovakid jt) väeüksust, mille juhatajaks ta sai. 1. üksik Tšehhoslovakkia pataljon osales Kolmanda Harkovi lahingu Sokolovo lahingus. 1943. aastal osales 1. üksik Tšehhoslovakkia brigaad Kiievi lahingus ja linna vabastamises. 1944. aasta aprillis moodustunud Tšehhoslovakkia armeekorpus osales lahingutes Taga-Karpaatias, Slovakkias ja Morava.

Atentaat Heydrichile ja kättemaksuaktsioonid

Tšehhoslovakkia eksiilvalitsus (Prozatímní státní zřízení), mida juhtis Edvard Beneš, plaanis Heydrichile atentaati. Briti eriteenistus Special Operations Executive (SOE) toimetas Briti lennuväe abil Jan Kubiši ja Jozef Gabčíki langevarju teel okupeeritud Tšehhoslovakkiasse. 27. mail 1942 korraldati Praha eeslinnas Kobylisys varitsus, Heydrich kui ka Kubiš said plahvatuses haavata. Ründajatel õnnestus põgeneda.
Reinhard Heydrich langes ta koomasse, millest ta enam teadvusele ei tulnud ja suri 4. juunil 1942. Kättemaksuna lasi Himmler 10. juunil tappa Lidice ja Ležáky küla üle 16-aastased meessoost isikud. Asulad põletati maha ja varemed kõrvaldati.
Vassili Stassov

Vassili Petrovitš Stassov (vene Василий Петрович Стасов; 4. august 1769 Moskva – 5. september 1848 Peterburi) oli vene arhitekt.
1783–1794 töötas Stassov arhitekti abilisena Moskvas. 1794–1795 teenis ta kaardiväes, 1802–1807 stažeeris Lääne-Euroopas. Aastal 1811 valiti ta Peterburi Kunstide Akadeemia akadeemikuks. Ta kuulus Ehitiste ja hüdroloogiliste tööde komitee koosseisu.
Stassov töötas peamiselt Peterburis. Ta projekteeris Pavlovski polgu kasarmud (1817–1820), Jamskoi turu 1817–1819, Püha Kolmainsuse katedraali (1828–1835), Narva (1827–1834) ja Moskva (1834–1838) võiduvärava. 
Alates 1837 juhtis Stassov Leo von Klenze projekti järgi Uue Ermitaaži ehitust ja 1838–1839 Talvepalee tulekahjujärgset taastamist.
Stiili, mida ta esindab, nimetatakse vene ampiiriks. Ta pöördus sageli rangete vormide poole ja kasutas palju dooria sambaid. Teda peetakse ka vene rahvusliku stiili rajajaks arhitektuuris. Seda stiili esindab näiteks Aleksander Nevski klooster Potsdamis (1826). Stiililt sarnane Desjatinnaja kirik Kiievis hävis nõukogude ajal.
Vassili Stassov oli kunstikriitiku Vladimir Stassovi isa.
Ole tuulik

Ole pukktuulik asub Hiiumaal Hiiumaa vallas Selja külas. Tuulik on toodud 1986. aastal Ole külast Hagaste külla ning 2003. aastal Hagastest Selja külla. Tegemist on Hiiumaa suurimaa tuulikuga. Tuulik on arvatud ehitismälestiseks.
Sèvres'i portselanivabrik

Sévres'i portselanivabrik on portselanist esemete valmistamisega tegelev ettevõtte Prantsusmaal Sèvres'is. 
Ettevõtte käivitas Madame de Pompadour 1756. aastal. Vabrikus on töötanud mitmed tuntud kunstnikud, teiste seas Auguste Rodin.
Peeter Zoova

Peeter Zoova (sündinud 9. augustil 1943 Tartus) on Eesti sõudja, Toivo Zoova vend, Katre Zoova isa. 179 cm, 82 kg. 
Õppinud Tartu 2. keskkoolis. Olnud 1967–90 Tartu EPT-s ja Võnnu sovhoosis maaparandustööline, aastast 1990 Võnnu vallas Hammaste külas talupidaja.

Isiklikku

Õde Pille Z., a-st 1972 L a a s (15. VII 1953), võitis 1968 NL-i noortemv-tel roolijaga neljapaadil pronksi.
Üldnä järv

Üldnä järv (ka Üldna järv) on järv Võrumaal Rõuge vallas.
Järve pindala on 0,8 ha.
Linnutaja (ansambel)

Linnutaja on eesti rahvamuusikaansambel, mis asutati 1978. aastal C. R. Jakobsoni Talumuuseumi juurde.
Ansambli repertuaaris on rahvalaule, eesti esimeste heliloojate loomingut, kaasaegsete heliloojate rahvalaulutöötlusi, vaimulikke laule, torupillilugusid. Linnutaja üks asutajatest ja kauaaegne eestvedaja oli Helgi Sildever.
1983. aastal avaldati heliplaat "Linnutaja".
Safdarjungi haud

Safdarjung haud (hindi keeles सफ़दरजंग का मक़बरा, urdu keeles صفدر جنگ کا مقبره Safdarjang ka Maqbara) on Indias New Delhis asuv aia ja marmorist mausoleumiga hauaehitiste kompleks. Haud rajati 1754. aastal hilises mogulite impeeriumi stiilis ning seda on nimetatud "viimaseks valgusevälgatuseks mogulite arhitektuuri lambis".
Hoone ülakorrusel paikneb tänapäeval India arheoloogiaamet (Archaeological Survey of India). Aed on rajatud mogulite aedade stiilis, mida on mõjutanud Pärsia aiad. Aeda viib ohtralt mustritega kaunistatud värav.
Mausoleumi järgi on saanud nime Safdarjungi lennujaam, Safdarjungi tee, Safdarjungi terminal, Safdarjungi haigla ning muu ümbruskond nagu Safdarjungi enklaav ja Safdarjungi arenduspiirkond (Safdarjung Development Area), millest kõik asuvad New Delhis.

Kirjeldus

Haud rajati Safdarjungile, kes oli mõjuvõimas peaminister 1719-48 valitsenud nõrga moguli valitseja Muhammad Shahi ajal.
Keskse haua kohal on tohutu kuppel. Neli kanalit viivad nelja hoone juurde. Ühes neist on keerukate kaunistustega värav, teised on aga aiapaviljonid, mille müüridesse on ehitatud eluruumid. Müürinurkades seisavad kaheksanurksed tornid.
Täht (kiri)

Täht, ka kirjatäht, aabe, pookstav, on keeles häälikkirja hääliku või silpkirja silbi ülesmärkimiseks kasutatav märk.
Kitsamas tähenduses mõistetakse tähe all ainult häälikkirja märki.
Tähed moodustavad tähestiku.
Tähed on grafeemid.
Häälikkirjas kirja pandud sõna koosneb tähtedest.

Häälikkirja tähed

Tüüpjuhul märgib häälikkirja täht ühte häälikut või foneemi.
Mitmes häälikkirjas (näiteks ladina kirjas, kreeka kirjas, kirillitsas, armeenia kirjas) on tähel kaks varianti – suurtäht ja väiketäht. Need on tähe kui grafeemi allograafid.
Helmut Schmidt

Noorpõlv

Ta sündis õpetajate perekonnas. Tema isa oli juudi ärimehe ebaseaduslik poeg, ehkki seda varjati. See sai avalikuks alles 1984, kui seda ütles ajakirjanikele Schmidti sõber Valéry Giscard d'Estaing, endine Prantsusmaa president. Hiljem selgus, et d'Estaing oli selleks avalduseks eelnevalt Schmidtilt luba küsinud.
Teises maailmasõjas värvati Schmidt alguses Bremenis õhutõrjesse, edaspidi sõdis lühikest aega idarindel. 1942 kutsuti ta Berliini, kus ta asus tööle ministeeriumi nõunikuna. Samal aastal abiellus ta oma lapsepõlvearmastuse Hannelore Glaseriga, keda hüüti Lokiks. Alates detsembrist 1944 kuni sõja lõpuni sõdis ta kahurväe vanemleitnandina läänerindel. Aprillis 1945 langes ta brittide kätte sõjavangi, kus viibis augustini.
Schmidt jätkas oma haridusteed Hamburgis, õppides majandust ja politoloogiat. Ta lõpetas 1949.
Helmut ja Hannelore Schmidtil oli poeg, kes suri väikelapsena, ja 1947 sündinud tütar Susanne, kes töötab Inglismaal jaapani pangas.
Elin Toona

Elulugu

Elin Toona sündis näitleja ja lavastaja Enn Toona ning näitleja Liki Toona peres. Ta veetis lapsepõlve vanaema juures Haapsalus. 1944. aastal põgenes ta koos ema ja vanaemaga Saksamaale, õppis põgenikelaagris eesti algkoolis. 1947. aastal asus elama Suurbritanniasse, elas algul Leedsis, õppis Londonis lastekodu koolis, Pitmansi kolledžis ja teatrikoolis. Töötas Londonis kudumisvabrikus, büroosekretärina ja televisiooninäitlejana. Ta on elanud ka Singapuris ja Bahamal, alates 1970. aastast peamiselt Ameerika Ühendriikides Floridas.

Looming

Elin Toona on kirjutanud romaane, avaldanud ka luulet, lühiproosat ja artikleid nii eesti kui ka inglise keeles ning raamatud oma vanaisast Ernst Ennost ja vanaemast Ella Ennost.
Margus Ott

Margus Ott (sündinud 7. oktoobril 1975) on eesti filosoof ja tõlkija.
14. mail 2014 kaitses ta Tallinna Ülikoolis doktoritöö "Vägi. Individuatsioon,
keerustumine ja praktika" (juhendajad Daniele Monticelli ja Peeter Müürsepp). Seejärel on ta õppinud Xiameni Ülikoolis Hiinas.

Pere

Tema vanaisa oli Roman Ott.
Eesti Proletaarsete Kirjanikkude Assotsiatsioon

Eesti Proletaarsete Kirjanikkude Assotsiatsioon (lühend EPKA) oli aastatel 1926–1932 tegutsenud Leningradi Proletaarsete Kirjanikkude Assotsiatsiooni eesti haru.
EPKAsse kuulusid teiste seas Ain Rannaleet ja Villem Buk.
Aastal 1932 sai EPKAst Nõukogude Kirjanike Liidu eesti haru. See haru tegutses aastani 1937.
Liidia Pintmann

Elulugu

Liidia Pintmann oli vallakirjutaja tütar.
Lõpetas 1916 Eesti Noorsoo Kasvatuse Seltsi Tartu Tütarlastegümnaasiumi, 1937 TÜ filosoofiateaduskonna ladina keele, filosoofia ja kunstiajaloo erialal. 1919–22 Tartu Maavalitsuse ja 1923–29 Valga koolivalitsuse sekretär, 1937–40 Tartu gümnaasiumides ladina keele, filosoofia, vene ja saksa keele õpetaja, 1938–39 ka TÜ klassikalise muinasteaduse instituudi abijõud, 1940–41 TÜ klassikalise filoloogia kateedri vanemlaborant, 1941–46 assistent, 1946–51 vanemõpetaja. Õpetas ladina keelt ja vanade keelte õpetamise metoodikat ning antiikkirjandust; koostanud õppevahendeid

Teadustöö

Uurimisvaldkonnad: vanad keeled ja rooma kirjandus, eriti Vergilius Maro luule ja eepos "Aeneis".
Alumniportal Deutschland

Ülesanded ja eesmärgid

Alumniportal Deutschlandi kaudu saavad Saksamaa vilistlased sidet pidada. Saab luua ja süvendada suhteid teiste vilistlastega ning lisaks ka rahvusvaheliste ettevõtete, kõrgkoolide ja vilistlaste võrgustikega. Portaali pakkumiste hulka kuulub rahvusvaheline tööbörs, informatsioon edasiõppimisvõimaluste ja ürituste kohta, erinevad alateemad kultuurist kuni majanduseni, eraldi rubriik, kus on võimalik õppida saksa keelt, ning lisaks suhtlusvõrgustiku osa. Alumniportal Deutschland on avatud kõigile vilistlastele, olenemata sellest, kas Saksamaal oldud perioodi eest tasus mõni Saksamaa organisatsioon või inimene ise.
Laia kontaktvõrgustikuga on osalevatel organisatsioonidel võimalik oma vilistlasi puudutavat tööd lihtsam koordineerida. Peale selle tahetakse näidata Saksamaa vilistlaste tähtsust majandusliku koostöö kontekstis. Portaalis leiavad koostööpartnereid ja eksperte nii vilistlased kui ka ettevõtted.

Ajalugu

Töö vilistlastega toimub enamasti ainult vastavate organisatsioonide siseselt. Umbes 80% välismaistest lõpetajatest on oma õppe- või tööaja ise finantseerinud. Nende vilistlastega ühenduse saavutamine nõudis uurimistööd, mistõttu loodigi Alumniportal Deutschland. Seisuga juuli 2011 on registreerituid rohkem kui 32 000 kasutajat 184 riigist.

Ülesehitus

Alumniportal Deutschlandi tuumaks on suhtlusvõrgustik. Kasutamiseks on vajalik registreerimine. Selles suhtlusvõrgustikus saavad vilistlased luua ja hoida kontakte vilistlaste, organisatsioonide või ettevõtetega. Lisaks on vilistlastel võimalik pidada blogi.
Alapunktis "Infothek" pakutakse vilistlastele välja teemasid, mida suhtlusvõrgus käsitleda. "Infotheki" alla kuuluvad ka rahvusvaheline tööbörs, üritustekalender, pakkumised, mis puudutavad saksa keelt, erinevaid erialasid puudutavad temaatilised alapunktid ja väliste toimetuste poolt täidetud alapunktid, nagu näiteks majandus, teadus ja kultuur. Ettevõtetel on tööbörsil võimalik avaldada vabu töökohti, lisaks on võimalik informeerida üritustest või otsida kontaktisikuid ja eksperte.
Alumniportal Deutschlandi saab kasutada nii saksa kui ka inglise keeles. Suhtlusvõrgustikusisene keel on aga vabalt valitav.
Peet Vallak

Peet Vallak (kodanikunimega Peeter Pedajas; 23. juuni 1893 Suitsuküla (tänapäevane Väljaküla), Voltveti vald, Saarde kihelkond, Pärnumaa – 17. märts 1959 Tartu) oli eesti kirjanik.

Elulugu

Õppis Voltveti ministeeriumikoolis ja Pärnu progümnaasiumis (lõpetas 1911), mille järel pühendus kunstiõpingutele.
Esialgu töötas Vallak ajakirjanikuna ja joonistajana. 
1920. aastate alguses valis ta oma peamiseks tegevusalaks kirjanduse. Temast sai silmapaistev novellikirjanik, kelle teostes valitseb üldiselt realistlik käsitluslaad. Mõjukust suurendavad huumor ja isikupärane stiil. Ta asetas tähelepanu keskmesse tavalised inimesed ja maalis värvikalt nende pingelistes olukordades avalduvaid karaktereid.

Isiklikku

Tema abikaasa oli 1927. aastast tõlkija ja ajakirjanik Marje Pedajas (1895–1992).